**TÁRSULÁSI MEGÁLLAPODÁS**

**(módosításokkal egységes szerkezetben)**

amely a Tapolca és Környéke Kistérség Többcélú Társulása Társulási Tanácsa

2013. április 3-i ülésén került elfogadásra.

Tapolca és Környéke Kistérség Többcélú Társulása*,* Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 87. § rendelkezéseinek értelmében az önkormányzati feladat- és hatáskör, valamint a polgármester és a jegyző államigazgatási feladat-és hatáskörének hatékonyabb, célszerűbb ellátása érdekében felülvizsgálta Társulási megállapodását és a felülvizsgálat eredményeként az alábbi Társulási Megállapodást fogadta el.

1. Általános rendelkezések

**1.1. Társulás neve: Tapolca Környéki Önkormányzati Társulás**

**1.2. Társulás székhelye: 8319 Lesenceistvánd, Kossuth u. 145.**

**1.3. Társulás telephelye: 8300 Tapolca, Nyárfa u. 3.**

1.4. Társulás működési területe: a tapolcai járás területén levő önkormányzatok közigazgatási területe

1.5. A társulási megállapodás időbeli hatálya: a társulás határozatlan időre jön létre

1.6. Társulás bélyegzője: Tapolca Környéki Önkormányzati Társulás felirattal ellátott körbélyegző, közepén Magyarország címerével.

1.7. Társulás jogállása: jogi személy, gazdálkodására a költségvetési szervek működésére vonatkozó szabályokat kell alkalmazni azzal, hogy a pénzügyi-számviteli, gazdálkodási, döntés előkészítési, végrehajtás szervezési feladatait a Lesenceistvándi Közös Önkormányzati Hivatal (8319 Lesenceistvánd, Kossuth u. 145.) látja el. (Mötv. 95.§ (4) bekezdés).

1.8. A Társulás tagjainak jegyzékét a 1. sz. melléklet tartalmazza

**2. A Társulás célja**

2.1. Szervezeti keret biztosítása a települési önkormányzatok kapcsolat- és együttműködési rendszerének.

2.2. A helyi közügyek, valamint a helyben biztosítandó közfeladatok körében ellátandó önkormányzati feladat- és közszolgáltatási rendszer közös, illetve térségi rendszerének kialakítása, szervezése, összehangolása, működtetése, fejlesztése önkormányzati társulás keretében (térségi feladatellátás).

2.3. A feladatellátás feltétel- és forrásrendszerének koordinálása.

2.4. A Tapolca, Nyárfa u. 3. szám alatti, a társult önkormányzatok osztatlan közös tulajdonát képező irodaépület fenntartása, üzemeltetése.

**3. A Társulásra átruházott feladat- és hatáskörök**

A társult feladatok ellátásával összefüggő szervezeti, működési és egyéb kérdéseket a települések a Társulással külön megállapodás keretében rögzítik.

**3.1. Szociális alapszolgáltatási feladatok ellátása (pályázati fenntartási kötelezettség 2018.02.22.-ig)**[[1]](#footnote-1)

aa) [[2]](#footnote-2)

ab) Szociális étkeztetés

ac) Házi segítségnyújtás

ad) Család- és gyermekjóléti szolgáltatások[[3]](#footnote-3)

ae) Támogató szolgálat [[4]](#footnote-4)

A feladatok ellátására a társulás fenntartja és működteti a Balaton-felvidéki Szociális, Gyermekjóléti, és Háziorvosi Ügyeleti Szolgálatot, mint önállóan működő költségvetési intézményt. *(5.sz. mell.)*

A megállapodás *6. sz. melléklete* tartalmazza azt, hogy az egyes tagok a 3. pontban megjelölt alapfeladatok közül mely szolgáltatást veszik igénybe***.[[5]](#footnote-5)***

**3.2. Egészségügyi alapellátás**

A Társulás gondoskodik az egészségügyi alapellátás együttes szervezésén belül a központi orvosi ügyelet megszervezéséről és fenntartásáról.

***3.3. [[6]](#footnote-6)***

**3.4 Épületüzemeltetési, épület-fenntartási feladatok**

a) A Társulás térítésmentes használatában van a tag önkormányzatok tulajdonát képező Tapolca, Nyárfa u. 3. szám alatti irodaépület.

b) A Társulás jogosult a feladatellátáshoz nem szükséges helyiségek tartós és eseti bérbeadására, hasznosítására.

**4. A Társulás szervezete és működése**

A társulás szervezetének, működésének, döntés-előkészítési és döntéshozatali eljárási rendjének főbb szabályait jelen megállapodás, további részletes szabályait a Szervezeti és Működési Szabályzatban ( a továbbiakban: SZMSZ.) a Társulási Tanács állapítja meg.

Az SZMSZ. nem tartalmazhat ellentétes rendelkezést a jogszabályokban és a Társulási Megállapodásban szabályozott rendelkezésekkel.

**4.1 A társulás szervei**

a) Az önkormányzati társulás döntéshozó szerve a Társulási Tanács. A társulási tanácsot a társult önkormányzatok képviselő-testületei által delegált tagokalkotják, akik e megállapodásban meghatározott számú szavazattal rendelkeznek. A Társulási Tanács 29 főből áll.[[7]](#footnote-7) [[8]](#footnote-8) [[9]](#footnote-9)

b) A társulási tanács döntését határozattal hozza.

c) A társulási tanács megalakul, ha a képviselő-testületek mindegyike jóváhagyta a megállapodást és a társulási tanács alakuló ülése kimondta megalakulását.

d) A társulási tanács gyakorolja a jelen társulási megállapodásban meghatározott, valamint a települési önkormányzatok képviselő-testületei által megállapodásban átruházott önkormányzati feladat és hatásköröket.

e) A társulási tanács tagjai közül elnököt és alelnököt választ. Együttes akadályoztatásuk esetén a tanács ülését a korelnök hívja össze és vezeti.

f) A települési önkormányzat képviselő-testülete által eseti helyettesítési, képviseleti joggal felhatalmazott képviselő a delegált tagot megillető jogkörrel (teljes jogkörrel) rendelkezik, jogai és kötelességei azonosak a tag önkormányzatok delegált tag jogaival és kötelességeivel.

A társulási tanács működésével kapcsolatos egyéb kérdéseket a társulás saját maga állapítja meg a szervezeti és működési szabályzatában. A társulási tanács működésére egyebekben a képviselő-testületre vonatkozó szabályokat kell alkalmazni.

**4.2. A társulási tanács elnöke**

a) A társulási tanács az alakuló ülésén, nyílt szavazással, tagjai sorából elnököt választ. Az elnök személyére a társulási tanács bármely tagja javaslatot tehet.[[10]](#footnote-10)

b) A társulási tanács elnöke képviseli a társulást. Távolléte és akadályoztatása esetén a társulás képviseletét az alelnök látja el.

**4.3 A társulás az alábbi bizottságot hozza létre:**

Pénzügyi, - Ellenőrző, - és Szociális Bizottsága. A bizottság feladatait, tagjainak számát, összetételét a létrehozó határozatban a társulási tanács hozza meg. A bizottság működésére egyebekben az önkormányzati bizottságokra vonatkozó szabályokat kell megfelelően alkalmazni.

**5. A Társulási Tanács döntései**

**5.1. A társulási tanács döntése határozat**

A társulási tanács döntéseinek előkészítését, végrehajtásuk szervezését a társulás székhelyének közös önkormányzati hivatala, mint a társulás munkaszervezete látja el.

A társulási tanács ülésein a társult önkormányzatok jegyzői tanácskozási joggal részt vehetnek.

**5.2 A döntéshozatal módja**

A társulás minden tagját egy szavazat illeti meg.

A társulás akkor határozatképes, ha ülésén legalább a szavazatok felével rendelkező tagok jelen vannak.

A társulási tanács érvényes döntéséhez annyi tag igen szavazata szükséges, amely meghaladja a jelen levő tagok szavazatainak felét és az általuk képviselt települések lakosságszámának egyharmadát.

A megállapodásban meghatározott döntéshez minősített többség szükséges. A minősített többséghez legalább annyi tag igen szavazata szükséges, amely eléri a társulásban részt vevő tagok szavazatának több mint a felét, és az általuk képviselt települések lakosságszámának felét.

„Mötv.50. § Minősített többség szükséges a 42. § 1., 2., 5., 6., 7. pontjában foglalt, továbbá a törvényben és a szervezeti és működési szabályzatban meghatározott ügyek eldöntéséhez, az önkormányzati képviselő kizárásához, az összeférhetetlenség, valamint a méltatlanság megállapításához, a képviselői megbízatás megszűnéséről való döntéshez, valamint a 46. § (2) bekezdés c) pontja szerinti zárt ülés elrendeléséhez.”

**5.2.1. A Társulási Tanács minősített többséggel meghozott döntése szükséges:**

a.) szervezetének kialakítása és működésének meghatározása, a törvény által hatáskörébe utalt választás, kinevezés, vezetői megbízás;

b) megállapodás külföldi önkormányzattal való együttműködésről, nemzetközi önkormányzati szervezethez való csatlakozás, abból történő kiválás;

c) intézmény alapítása, átszervezése, megszüntetése;

d) a vagyonával való rendelkezés esetén, továbbá az általa kiírt pályázat feltételeinek meghatározásakor, a pályázat tárgyalásakor, ha a nyilvános tárgyalás az önkormányzat vagy más érintett üzleti érdekét sértené (Mötv. 46. § (2) bekezdés c) pont)

5.2.2. A társulásban részt vevő képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez

5.2.3. A társuláshoz való csatlakozásról és a kiválásról, ha törvény eltérően nem rendelkezik, legalább hat hónappal korábban, minősített többséggel kell dönteni. Erről a társulási tanácsot értesíteni kell.

5.2.4.A társulási tanács minősített többséggel dönt a társulásból történő kizárásról.

5.2.5. Az önkormányzatok külön megerősítő döntését igénylő esetekben bármely társulási tag képviselő-testületének eltérő véleménye esetén a tanács a döntést újratárgyalhatja. Az újratárgyalást a mérlegelhető okok, és indokok megjelölésével az aggályokat megfogalmazó testület polgármesterének kell a társulás elnökénél bejelenteni. Az újratárgyalás során a konszenzust lehetőleg létre kell hozni.

A megegyezés hiányában, ha a döntésnek pénzügyi kihatása van, és a megállapodást alapos ok nélkül meg nem kötő önkormányzat hibájából a társulásnak kára származik, úgy az igazolt kárt az azt okozó köteles a társulásnak megfizetni…[[11]](#footnote-11)

5.3. A társulási tanács tagjai számára határozat formájában ajánlást fogalmazhat meg. Az ajánlás olyan szervezési vagy más megoldási javaslatot tartalmaz, amelynek elfogadása a közszolgáltatások igénybevételét hatékonyabbá teheti. Az ajánlás tartalmazza a közös közszolgáltatás hatékonyabb működtetéséhez szükséges paramétereket. Az ajánlás nem kötelező erejű, a tagönkormányzatok döntenek az ajánlásban foglaltakat elfogadásáról. [[12]](#footnote-12)

**6. A társulás tagjának jogai és kötelezettségei**

**6.1. A társulás tagjának jogai:**

a) A Társulási Tanácsban minden tag egy szavazattal rendelkezik.

b) A tag képviselője útján részt vehet a társulás tevékenységében, rendezvényein, céljainak, feladatainak meghatározásában, döntéseinek meghozatalában, a társulás szervezetének és működési szabályainak kialakításában.

c) A tag képviselője választhat és választható a társulás szerveibe, tisztségeire.

d) A tag képviselője a társulási tanács ülésein teljes joggal képviseli a tagönkormányzat érdekeit.

f) A tag a társulási tanács döntése alapján részesedhet a társulás tevékenysége révén elért pénzbevételekből.

g) Javaslatot tehet a társulást érintő bármely kérdésben, jogosult a társulás törvénysértő határozatának észrevételezésére és megtámadására.

h) Kérdést, javaslatot, indítványt tehet a társulás tisztségviselőihez és szerveihez, felvilágosítást kérhet tőlük a társulás bármely tevékenységéről, amelyre a címzettek 30 napon belül kötelesek választ adni. Betekinthet a társulás dokumentumaiba, irataiba.

i) Ha egy napirendi pont tárgyalásánál kisebbségben marad, joga van kisebbségi véleménye rögzítésére.

**6.2. A társulás tagjának kötelezettségei**

a) A társulási megállapodásban, a társulás által ellátott közfeladatokra vonatkozó külön megállapodásokban, valaminta szervezeti és működési szabályzatban foglaltak betartása.

b) Képviselője útján rendszeres részvétel a társulás szerveinek munkájában, elősegítve a társulási célok és feladatok közös megvalósítását.

c) A társulás határozatainak végrehajtása

e) A társulás feladatkörébe tartozó ügyekkel kapcsolatos döntéseinek a társulás vezetőjével való egyeztetése, illetve a társulással való írásbeli közlése.

f) Befizetési kötelezettségének határidőre történő teljesítése.

g) A társulás feladatkörébe tartozó, és a településen keletkező ügyekhez a szükséges adatok, információk továbbítása a társulás munkaszervezetéhez.

h) A társulási tagsághoz méltó szakmai és erkölcsi tevékenység folytatása, a vagyon megóvása, annak gyarapítására való törekvés.

i) A Szervezeti és Működési Szabályzatban a tagok jogaira és kötelezettségeire vonatkozó további szabályok megtartása.

**7. A Társulás pénzügyi forrásai, gazdálkodása és beszámolási kötelezettsége**

7.1. A társulás gazdálkodására a költségvetési szervek működésére vonatkozó szabályokat kell alkalmazni.

7.2. Költségvetését önállóan, határozatban állapítja meg és a székhely önkormányzat részvételével fenntartott Közös Önkormányzati Hivatal útján gondoskodik annak végrehajtásáról.

**7.3. A gazdálkodás pénzügyi forrásai:**

a) központi költségvetési támogatás, feladatfinanszírozás

d) saját bevétel. (bérleti díj, tagok hozzájárulása)

c) egyéb források, (pályázatok)

7.4. A saját bevétel meghatározó része a tagok által fizetett a feladat ellátási megállapodások alapján a folyó évi költségvetésben meghatározott társulási hozzájárulás*.*

7.5.A társulási hozzájárulás mértékét feladatonként a társulási tanács minden évben költségvetési határozatában állapítja meg. (6. sz. mell.) A tagok általi befizetések a társulás vagyonát képezik. A megállapított társulási hozzájárulást átutalással, havi egyenlő részletben, kell teljesíteni a társulás számlájára.

A társult önkormányzatok kötelesek a hozzájárulást megfizetni.

A megállapított hozzájárulást határidőre nem teljesítő tag bankszámlája ellen, a társulás a munkaszervezeti feladatokat ellátó hivatala útján jogosult és köteles azonnali beszedési megbízást – inkasszót benyújtani. Az azonnali beszedési megbízás benyújtásához szükséges tag önkormányzati felhatalmazás, a társulási megállapodás mellékletét képezi.

A tagönkormányzat részéről az adott hónap végéig, a társulás számláján meg nem fizetett hozzájárulás elmaradásáról és mértékéről a munkaszervezeti feladatokat ellátó hivatal a tagönkormányzatot elektronikus úton azonnal értesíti (polgármester, jegyző) és felhívja, hogy 3 napon belül tegyen eleget fizetési kötelezettségének. Amennyiben a pénzügyi teljesítés határidőre nem teljesül, akkor következik be a késedelmembe esett önkormányzat fizetési számlájáról történő inkasszálás.

**7.**6**.** A tagok a Társulás munkaszervezeti feladatait ellátó Közös Önkormányzati Hivatalt a hivatal székhelytelepülésén keresztül az ellátott feladattal arányosan, külön megállapodás alapján, a költségvetésében meghatározott mértékig támogatják.

7.7. A társulás tagjai általi befizetések kezelésével és felhasználásával összefüggő gazdálkodási feladatokat a társulási tanács a munkaszervezeti feladatokat ellátó hivatala útján végzi.

7.8. A társulás költségvetésének elfogadását, illetve beszámolási kötelezettségét az Áht. vonatkozó előírásai figyelembevételével kell teljesíteni.

7.9. A társulás feladat- és hatásköreinek ellátása érdekében költségvetési intézményt, gazdálkodó szervezetet alapíthat, gyakorolja az alapítói jogokat, kinevezi vezetőit, ellátja költségvetési felügyeletüket. A társulás olyan vállalkozásban vehet részt, amelyben felelőssége nem haladja meg vagyoni hozzájárulásának mértékét.

7.10. A társulási tanácsba delegált képviselők évente legalább egy alkalommal beszámolnak képviselő- testületeiknek a társulás működéséről. A társulási tanács képviseleti joggal rendelkező tagjai személyesen, vagy megbízottjuk útján figyelemmel kísérik az általuk képviselt településen a társulás által ellátott tevékenysége színvonalát, és a településen feladatot ellátó, a társulás, vagy intézménye által foglalkoztatott szakdolgozók munkáját. A feladat ellátás tapasztalatairól, az észlelt esetleges hiányosságokról szükség szerint, illetve haladéktalanul tájékoztatja az elnököt, és a munkaszervezet vezetőjét. [[13]](#footnote-13)

7.11. A társulás által a tag önkormányzatokkal kötött megállapodások alapján (2.sz. mell.) az adott településen ellátott egyes feladatokhoz biztosított állami finanszírozás jogszabályban meghatározott feladatmutatóinak bármely okból (téves adatszolgáltatás, munkafegyelem sértés stb.) nem teljesítése esetén bekövetkező, a Társulást terhelő esetleges visszafizetési kötelezettség azt a tag önkormányzatot terheli, amelyiknek illetékességi területén a visszafizetésre okot adó körülmény kimutathatóan keletkezett.

**8. A társulás tevékenysége és gazdálkodásának ellenőrzési rendje**

8.1. A Társulás és intézménye gazdálkodásának ellenőrzését a társulás által megbízott belső ellenőr végzi.

**9. A kiadmányozás és a kötelezettségvállalás rendje**

9.1.A társulás költségvetési határozatában szereplő előirányzat terhére a társulási tanács elnöke vagy az általa meghatározott személy vállalhat kötelezettséget, illetve jogosult utalványozásra.

9.2. A társulás ügykörében keletkező iratok, levelezések kiadmányozása, a kötelezettségvállalás, valamint az utalványozás pénzügyi ellenjegyzése a munkaszervezeti feladatokat ellátó hivatal vonatkozó szabályzatai szerint történnek.

**10. A társulás vagyona, a vagyonátadás feltételei, a tulajdonosi jogok**

**és kötelezettségek gyakorlásának rendje**

10.1. A társulás saját vagyonnal rendelkezhet, amelynek szaporulata a társulást illeti meg.

10.2. A társulás megszűnése esetén a vagyonát a társulás tagjai között fel kell osztani.

10.3. A Társulás megszűnésekor a tagok kötelesek egymással elszámolni úgy, hogy a társulás vagyonából a követelések, és kötelezettségek kifizetése után fennmaradó pénzösszeg a költségvetési hozzájárulások arányában kerül felosztásra a tagok között.

A társulás megszűnésekor a vagyon felosztása és a közös tulajdon megszüntetése nem történhet oly módon, hogy az a közfeladatok és a közszolgáltatások ellátását veszélyeztesse.

10.4. A létrejött vagyon célvagyon. A közös tulajdon megszüntetése és az ebből származó vagyoni igények kielégítése során, a Társulás tagjai olyan polgári jogi megoldásokat alkalmaznak (későbbi, halasztott fizetés, csere stb.), amelyek a közfeladatok ellátását nem veszélyeztetik, a célvagyon a közfeladat ellátását biztosítja. A közös tulajdonban történő elszámolásig a közfeladatok ellátása érdekében biztosítják a feladatot ellátó és átvállaló használati jogát. A tulajdonjog rendezése során a folyamatos működtetés és feladatellátás biztosítása érdekében a használati jog gyakorlás átengedése feltételeiben állapodnak meg.

**11. Társulási megállapodás módosítása, kizárás, kiválás, csatlakozás és a társulás megszüntetésének szabályai**

11.1. A társulási megállapodást a társulás tagjai módosíthatják, törvényben meghatározottak szerint módosítják, illetve a helyi önkormányzati általános választásokat követő hat hónapon belül felülvizsgálják.

11.2. A társuláshoz csatlakozni naptári év első, abból kiválni a naptári év utolsó napjával lehet.

11.3. A kiválásról és a társuláshoz való csatlakozásról szóló – minősített többséggel hozott – döntést a települési önkormányzat képviselő-testülete legalább hat hónappal korábban köteles meghozni, és azt a társulás tagjaival közölni, amit azok kötelesek tudomásul venni.

11.4. A társulás tagjainak több mint a fele minősített többséggel hozott határozatával a naptári év utolsó napjával a társulásból kizárhatja a társulás azon tagját, amely a megállapodásban meghatározott kötelezettségének ismételt felhívásra határidőben nem tett eleget.

11.5. A tagok a társulási megállapodás felülvizsgálata, valamint a társulás átalakulása esetén, - a társulási megállapodás hatályba lépésének időpontjára,- élhetnek a kiválás lehetőségével.

11.6. A társulásból kiváló tagnak az általa a társulás részére szolgáltatott, a kiválásig fel nem használt, tagdíjon felüli egyéb vagyoni hozzájárulása visszajár.

11.7.A társulásból történő kiválás, kizárás esetén a bevitt vagyon kiadására csak abban az esetben tarthat igényt a kiválni szándékozó, illetve kizárt tag, ha ez által nem veszélyezteti a társulás feladatainak jövőbeni ellátását.

11.8. A vagyonvesztés megakadályozása érdekében a kiváló, illetve kizárt tag a társulással kötött megállapodás alapján a vagyon használatáért díjra jogosult.

11.9. A társulás megszűnik:

a) a törvényben szabályozott megszűnési feltétel megvalósult;

b) ha a társulás tagjai a Mötv. 88.§ (2) bekezdés szerinti többséggel azt elhatározzák;

c) törvény erejénél fogva;

d) bíróság jogerős döntése alapján;

**12. Záró rendelkezések**

12.1. A Társulás tagjai a Társulási Megállapodásban írtak vonatkozásában határozatlan időre szóló együttműködést vállalnak.

12.2. Társulás működése során felmerülő esetleges vitás kérdéseket a felek kötelesek egymás között tárgyalásos formában egyeztetni. Vitás kérdésekben a közigazgatási - és munkaügyi bíróság dönt.

12.3. A jelen társulási megállapodásban nem szabályozott kérdésekre a vonatkozó jogszabályok és az SZMSZ rendelkezései az irányadók.

12.4. A Társulás tagjai a Társulás alapfeladatai körében meghatározott belső ellenőri feladatok ellátását 2013. december 31. napjával megszüntetik. Ezt követően a társulás és a tag önkormányzatok a jogszabályban kötelezően előírt belső ellenőrzési feladataikat önállóan szervezik meg.

**13. Társulási megállapodás mellékletei**

1. melléklet: A tagjegyzék (a társulás tagjainak neve, székhelye, képviselője, lakosságszáma)
2. melléklet: Szervezeti és Működési Szabályzat
3. melléklet: Társulási feladatellátás megállapodásai, szervezeti, intézményi keretei
4. melléklet: A tagok felhatalmazó levelek azonnali inkasszó benyújtásához
5. melléklet: Közös fenntartású intézmények megnevezése
6. melléklet: A tagok által igénybe vett szolgáltatások
7. [[14]](#footnote-14)

**Tapolca, 2013. április 3.**

**Császár László sk.**

**Elnök**

**Záradék:**

Jelen társulási megállapodást a Tapolca és Környéke Kistérség Többcélú Társulása Társulási Tanácsa 2013. április hó 03. napján tartott ülésén **32/2013.(IV.3**.) **T.K.T.** számú határozatával jóváhagyta. A jelen Társulási Megállapodás a társulási tag önkormányzatok Képviselő-testületeinek elfogadó döntését és a polgármesterek által történő aláírását követően lép érvénybe, és 2013. június 30. napján lép hatályba. A hatályba lépéssel egyidejűleg a 2004 – 2012. évek között jóváhagyott Társulási Megállapodás hatályát veszti.

A társulási megállapodást a tag önkormányzatok jóváhagyták

**Záradék:**

Jelen társulási megállapodást a Tapolca Környéki Önkormányzati Társulás Társulási Tanácsa 2019. november 7. napján tartott ülésén a /2019. (XI. 7.) számúhatározatával módosította, és azt egységes szerkezetben jóváhagyta. Az egységes szerkezetbe foglalt Társulási Megállapodás a tag Önkormányzatok Képviselő-testületeinek minősített többséggel meghozott határozataival kerül elfogadásra. A Társulási Megállapodás a tag Önkormányzatok polgármesterei által történő aláírását követően lép érvénybe.

**Lesenceistvánd, 2019. november 7.**

**\_\_\_\_\_\_\_\_\_\_\_**

**Tóth Csaba**

**elnök**

**A Társulási Megállapodás módosítását a tag önkormányzatok képviselő-testületei az alábbi határozatokkal jóváhagyták:**

1. Ábrahámhegy Képviselő-testülete a */2019. ( )* számú határozatával,

Vella Ferenc Zsolt

ph. polgármester

1. Badacsonytomaj Képviselő-testülete a */2019. ( )*számú határozatával,

Krisztin-Németh László Illés

ph. polgármester

1. Badacsonytördemic Képviselő-testülete a */2019. ( )* számú határozatával,

Horváth Zoltán

ph. polgármester

1. Balatonederics Képviselő-testülete a */2019. ( )* számú határozatával,

Papp János

ph. polgármester

1. Balatonhenye Képviselő-testülete a */2019. ( )* számú határozatával,

Kulin Miklós György

ph. polgármester

1. Balatonrendes Képviselő-testülete a */2019. ( )* számú határozatával,

Lenner István

ph. polgármester

1. Hegyesd Képviselő-testülete a */2019. ( )* számú határozatával,

Stark Sándor

ph. polgármester

1. Hegymagas Képviselő-testülete a */2019. ( )* számú határozatával,

Gyurka Miklósné

ph. polgármester

1. Kapolcs Képviselő-testülete a */2019. ( )* számú határozatával,

Márvány Péter

ph. polgármester

1. Káptalantóti Képviselő-testülete a */2019. ( )* számú határozatával,

Csom Károlyné

ph. polgármester

1. Kékkút Képviselő-testülete a */2019. ( )* számú határozatával,

Kardosné Csaba Gyöngyi

ph. polgármester

1. Kisapáti Képviselő-testülete a */2019. ( )* számú határozatával,

Kiss Imre

ph. polgármester

1. Kővágóörs Képviselő-testülete a */2019. ( )* számú határozatával,

Horváth Dezső

ph. polgármester

1. Köveskál Képviselő-testülete a */2019. ( )* számú határozatával,

Györffy Szabolcs Zoltán

ph. polgármester

1. Lesencefalu Képviselő-testülete a */2019. ( )* számú határozatával,

Dr. Kázsmér-Nyirő Katalin

ph. polgármester

1. Lesenceistvánd Képviselő-testülete a */2019. ( )* számú határozatával,

Tóth Csaba

ph. polgármester

1. Mindszentkálla Képviselő-testülete a */2019. ( )* számú határozatával,

Csombó Zoltán

ph. polgármester

1. Monostorapáti Képviselő-testülete a */2019. ( )* számú határozatával,

Takács Péter

ph. polgármester

1. Nemesgulács Képviselő-testülete a */2019. ( )* számú határozatával,

Tompos László

ph. polgármester

1. Nemesvita Képviselő-testülete a */2019. ( )* számú határozatával,

Csali János Ferenc

ph. polgármester

1. Révfülöp Képviselő-testülete a */2019. ( )* számú határozatával,

Kondor Géza

ph. polgármester

1. Salföld Képviselő-testülete a */2019. ( )* számú határozatával,

Fábián Gusztáv

ph. polgármester

1. Sáska Képviselő-testülete a */2019. ( )* számú határozatával,

Horváth Bence

ph. polgármester

1. Szentbékkálla Képviselő-testülete a */2019. ( )* számú határozatával,

Sárvári Csaba

ph. polgármester

1. Szigliget Képviselő-testülete a */2019. ( )* számú határozatával,

Balassa Balázs

ph. polgármester

1. Taliándörögd Képviselő-testülete a */2019. ( )* számú határozatával,

Mohos József

ph. polgármester

1. Uzsa Képviselő-testülete a */2019. ( )* számú határozatával,

Táborosi László

ph. polgármester

1. Vigántpetend Képviselő-testülete a */2019. ( )* számú határozatával,

Győriványi Dániel

ph. polgármester

1. Zalahaláp Képviselő-testülete a */2019. ( )* számú határozatával.

Bedő Lajos Sándor

ph. polgármester

|  |  |  |  |
| --- | --- | --- | --- |
| TAGJEGYZÉK 1. sz. melléklet |  |  |  |

|  |  |  |  |
| --- | --- | --- | --- |
| **Sorszám** | **Önkormányzat neve** | **Székhely** | **Polgármester neve** |
| 1. | Ábrahámhegy Község Önkormányzata | 8256 Ábrahámhegy, Badacsonyi út 13. | Vella Ferenc Zsolt |
| 2. | Badacsonytomaj Város Önkormányzata | 8258 Badacsonytomaj, Fő u. 14. | Krisztin-Németh László Illés |
| 3. | Badacsonytördemic Község Önkormányzata | 8263 Badacsonytördemic, Hősök útja 12. | Horváth Zoltán |
| 4. | Balatonederics Község Önkormányzata | 8312 Balatonederics, Kossuth u. 84. | Papp János |
| 5. | Balatonhenye Község Önkormányzata | 8275 Balatonhenye, Kossuth u. 54. | Kulin Miklós György |
| 6. | Balatonrendes Község Önkormányzata | 8255 Balatonrendes, Fő u. 1. | Lenner István |
| 7. | Hegyesd Község Önkormányzata | 8296 Hegyesd, Zrínyi u. 1. | Stark Sándor |
| 8. | Hegymagas Község Önkormányzata | 8265 Hegymagas, Szigligeti út 13. | Gyurka Miklósné |
| 9. | Kapolcs Község Önkormányzata | 8294 Kapolcs, Kossuth u. 62. | Márvány Péter |
| 10. | Káptalantóti Község Önkormányzata | 8283 Káptalantóti, Petőfi u. 48. | Csom Károlyné |
| 11. | Kékkút Község Önkormányzata | 8254 Kékkút, Fő u. 5. | Kardosné Csaba Gyöngyi |
| 12. | Kisapáti Község Önkormányzata | 8284 Kisapáti, Kossuth út 77/1. | Kiss Imre |
| 13. | Kővágóörs Község Önkormányzata | 8254 Kővágóörs, Petőfi u. 2. | Horváth Dezső |
| 14. | Köveskál Község Önkormányzata | 8274 Köveskál, Fő u. 10. | Györffy Szabolcs Zoltán |
| 15. | Lesencefalu Község Önkormányzata | 8317 Lesencefalu, Kossuth u. 46. | Dr. Kázsmér-Nyirő Katalin |
| 16. | Lesenceistvánd Község Önkormányzata | 8319 Lesenceistvánd, Kossuth u. 145. | Tóth Csaba |
| 17. | Mindszentkálla Község Önkormányzata | 8282 Mindszentkálla, Petőfi u. 13. | Csombó Zoltán |
| 18. | Monostorapáti Község Önkormányzata | 8296 Monostorapáti, Petőfi u. 123. | Takács Péter |
| 19. | Nemesgulács Község Önkormányzata | 8284 Nemesgulács, József A. u. 59. | Tompos László |
| 20. | Nemesvita Község Önkormányzata | 8311 Nemesvita, Dózsa u. 8. | Csali János Ferenc |
| 21. | Révfülöp Nagyközség Önkormányzata | 8253 Révfülöp, Villa Filip tér 8. | Kondor Géza |
| 22. | Salföld Község Önkormányzata | 8256 Salföld, Kossuth u. 27. | Fábián Gusztáv |
| 23. | Sáska Község Önkormányzata | 8308 Sáska, Rákóczi út 4. | Horváth Bence |
| 24. | Szentbékkálla Község Önkormányzata | 8281 Szentbékkálla, Kossuth u. 11. | Sárvári Csaba |
| 25. | Szigliget Község Önkormányzata | 8264 Szigliget, Kossuth u. 54. | Balassa Balázs |
| 26. | Taliándörögd Község Önkormányzata | 8295 Taliándörögd, Kossuth u. 39. | Mohos József |
| 27. | Uzsa Község Önkormányzata | 8321 Uzsa, Lázhegy u. 21. | Táborosi László |
| 28. | Vigántpetend Község Önkormányzata | 8294 Vigántpetend, Kossuth u. 32. | Győriványi Dániel |
| 29. | Zalahaláp Község Önkormányzata | 8308 Zalahaláp, Petőfi tér 4. | Bedő Lajos Sándor |

**1.sz.függelék**

**TAPOLCA KÖRNYÉKI ÖNKORMÁNYZATI TÁRSULÁS ÉS INTÉZMÉNYE ADATAI**

**Tapolca Környéki Önkormányzati Társulás**

Székhely: 8319 Lesenceistvánd, Kossuth u.145.

Magyar Államkincstárnál nyilvántartott törzsszáma: 568977

Adószáma: 15568979-1-19

Bankszámlaszáma: 11748052-15568979

Az államháztartásról szóló törvény végrehajtásáról szóló 368/2011.(XII.31.) Korm. rendelet 180.§ rendelkezéseinek megfelelően a kormányzati funkciók, államháztartási szakfeladatok és szakágazatok osztályozási rendjéről szóló 68/2013.(XII.29.) NGM rendeletben kihirdetett, 2014.január 1-jétől érvényes, alaptevékenység besorolási kód változás miatt **a költségvetési szerv alaptevékenységének kormányzati funkciók szerinti besorolása:**

011130 Önkormányzatok és önkormányzati hivatalok jogalkotó és általános igazgatási

tevékenysége

011210 Az államháztartás igazgatása, ellenőrzése

107051 Szociális étkeztetés

107052 Házi segítségnyújtás

104042 Család és gyermekjóléti szolgáltatások

101222 Támogató szolgáltatás

**A TÁRSULÁS ÁLTAL FENNTARTOTT INTÉZMÉNY:**

**Balaton-felvidéki Szociális, Gyermekjóléti és Háziorvosi Ügyeleti Szolgálat**

Székhely: 8300 Tapolca, Nyárfa u. 3.

Magyar Államkincstárnál nyilvántartott törzsszáma: 766832

Adószáma:15766830-2-19

Bankszámlaszáma: 11748052-15766830

Az államháztartásról szóló törvény végrehajtásáról szóló 368/2011.(XII.31.) Korm. rendelet 180.§ rendelkezéseinek megfelelően A Balaton-felvidéki Szociális és Gyermekjóléti Szolgálat2013.október 30.napján kelt egységes szerkezetbe foglalt alapító okiratában a kormányzati funkciók, államháztartási szakfeladatok és szakágazatok osztályozási rendjéről szóló 68/2013.(XII.29.) NGM rendeletben kihirdetett, 2014.január 1-jétől érvényes, alaptevékenység besorolási kód változás miatt **a költségvetési szerv alaptevékenységének kormányzati funkciók szerinti besorolása:**

072112 Háziorvosi ügyeleti ellátás

013210 Átfogó tervezési és statisztikai szolgáltatások

101222 Támogató szolgáltatás fogyatékos személyek részére

104042 Család és gyermekjóléti szolgáltatások

107051 Szociális étkeztetés

107052 Házi segítségnyújtás

041231 Rövid időtartamú közfoglalkoztatás

041232 Start-munkaprogram – Téli közfoglalkoztatás

041233 Hosszabb időtartamú közfoglalkoztatás

Az egységes szerkezetbe foglalt államháztartási szakfeladat szerinti besorolását tartalmazó 9/A. pontja „ Az alapegységek államháztartási szakfeladat-rend szerinti besorolása” rész 2014.január 1-jétől hatályát veszti.

A személyes gondoskodást nyújtó ellátás biztosítására létrehozott   
közös intézmény esetén az ellátás igénybevételének feltételeiről, a   
fizetendő térítési díjakról Ábrahámhegy település Önkormányzatának   
Képviselő testülete rendeletet alkot.

**A Társulás által fenntartott intézmény megnevezését és a kormányzati funkciók szerinti besorolásokat módosította a Társulási Tanács 2015.év november 5.napján a 48/2015.(XI.5.) sz. határozatával. Hatályba lép 2016.január 01.napjával.**

**A Tapolca Környéki Önkormányzati Társulás szövegrész alatt:**

**A költségvetési szerv alaptevékenységének kormányzati funkciók szerinti besorolása rész kiegészül az alábbi szolgáltatásokkal:**

**107051 Szociális étkeztetés**

**107052 Házi segítségnyújtás**

**104042 Család és gyermekjóléti szolgáltatások**

**101222 Támogató szolgáltatás**

**Módosította a Társulási Tanács 2016. év január 28. .napján a /2016. (I. 28.) sz. határozatával. Hatályos: 2016. 01. 01.**

**A Társulás által fenntartott Intézmény szövegrész alatt:**

**A költségvetési szerv alaptevékenységének kormányzati funkciók szerinti besorolása részből törlésre került a „107054 Családsegítés”, a „104042” Kódhoz tartozó „Gyermekjóléti szolgáltatások” szövegrészt módosította a Társulási Tanács 2016. év január 28. .napján a /2016. (I. 28.) sz. határozatával. Hatályos: 2016. 01. 01.**

1. A 3.1. pont rendelkezéseit módosította a Társulási Tanács 2014. év november 12.napján 43/2014.(XI.12.)sz. határozatával

   [↑](#footnote-ref-1)
2. A 3.1. aa.) Pontban szereplő szövegrészt hatályon kívül helyezték a Társulást alkotó önkormányzatok képviselő- testületei a lentebb rögzített számú határozataikkal. Hatályos: 2016. 01. 01. [↑](#footnote-ref-2)
3. A 3.1. ad) pontban szereplő szövegrészt módosították a Társulást alkotó önkormányzatok képviselő- testületei a lentebb rögzített számú határozataikkal. Hatályos: 2016. 01. 01. [↑](#footnote-ref-3)
4. A 3.1. ae) pont rendelkezéseit hatályon kívül helyezte a Társulási Tanács 2014. év november 12. napján 43/2014.(XI.12.) sz. határozatával [↑](#footnote-ref-4)
5. A 3.1. pontban szereplő szövegrészt hatályon kívül hatályon kívül helyezte a Társulási Tanács 2014. év november 12. napján 43/2014.(XI.12.) sz. határozatával [↑](#footnote-ref-5)
6. A 3.3. a) pontban szereplő szövegrészt hatályon kívül helyezte a Társulási Tanács 2014. év november 12. napján 43/2014.(XI.12.) sz. határozatával [↑](#footnote-ref-6)
7. A 4.1. a) pontjának harmadik mondatát módosította a Társulási Tanács 2014. év november 12.napján 43/2014.(XI.12.) sz. határozatával. Hatályba lép: 2015. január 1. napjával [↑](#footnote-ref-7)
8. A 4.1. a) pontjának harmadik mondatát módosította a Társulási Tanács 2016. év október 6. napján 30/2016. (X.06.) sz. határozatával. Hatályba lép: 2017. január 1. napjával. [↑](#footnote-ref-8)
9. A 4.1. a) pontjának harmadik mondatát módosította a Társulási Tanács 2018. év október 11. napján a 28/2018. (X.11.) sz. határozatával. Hatályba lép: 2019. január 1. napjával. [↑](#footnote-ref-9)
10. A 4.2. a) pontot módosította a Társulási Tanács 2014. év november 12. napján 43/2014.(XI.12.) sz. Határozatával. [↑](#footnote-ref-10)
11. Az 5.2.5. pontban szereplő szövegrészt hatályon kívül helyezték a társulást alkotó önkormányzatok képviselő- testületei a lentebb rögzített számú határozataikkal. Hatályos: 2014. 01. 01. [↑](#footnote-ref-11)
12. Az 5.3. pont első mondatát módosították társulást alkotó önkormányzatok képviselő- testületei a lentebb rögzített számú határozataikkal. Hatályos: 2014. 01. 01. [↑](#footnote-ref-12)
13. A 7. 10. pont első mondatát módosították a társulást alkotó önkormányzatok képviselő- testületei a lentebb rögzített számú határozataikkal. Hatályos: 2014. 01. 01. [↑](#footnote-ref-13)
14. A 7. mellékletet hatályon kívül helyezte a Társulási Tanács 2014. november 12. napján megtartott ülésén meghozott 43/2014.(XI.12.) számú határozatával. [↑](#footnote-ref-14)